31. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 125 της 18/22 Φεβρ. 1978(ΦΕΚ Α' 27) Περί ιδρύσεως Ηλεκτροτεχνείου και συστάσεως θέσεων βοηθητικού διδακτικού μονίμου και επί συμβάσει ιδιωτικού δικαίου αορίστου χρόνου προσωπικού εις την Φυσικομαθηματικήν και Πολυτεχνικήν Σχολήν του Πανεπιστημίου Πατρών. Άρθρ.1.-1.Συνιστώνται εις το Πανεπιστήμιον Πατρών αι κάτωθι θέσεις μονίμου προσωπικού: Κλάδος ΑΤ4 Αναλυτών Προγραμματιστών Ηλεκτρονικών Υπολογιστών. Μία θέσις επί βαθμοίς 3ω-2ω. 3 θέσεις επί βαθμοίς 7ω-4ω. 2.Τυπικά προσόντα διορισμού εις τας ανωτέρω θέσεις ορίζονται πτυχίον Ανωτάτης Σχολής της ημεδαπής ή ισότιμον πτυχίον Σχολής της αλλοδαπής, ειδίκευσις εις την ανάλυσιν και τον προγραμματισμόν ηλεκτρονικών υπολογιστών εξαμήνου, τουλάχιστον, διαρκείας αποδεικνυομένη δια σχετικού πιστοποιητικού προϋπηρεσίας, χορηγηθέντος υπό Δημοσίας Υπηρεσίας ή Νομικού Προσώπου ή Ιδιωτικής Επιχειρήσεως και πλήρης γνώσις μιας των γλωσσών Αγγλικής, Γαλλικής, Γερμανικής προσηκόντως αποδεικνυομένη. Άρθρ.2.-1.Ιδρύεται εις την Πολυτεχνικήν Σχολήν του Πανεπιστημίου Πατρών Ηλεκτροτεχνείον, αποτελούν παράρτημα αυτής, έχον ως σκοπόν την συντήρησιν του ηλεκτρολογικού εξοπλισμού της Σχολής ταύτης και την παροχήν κατασκευαστικής υποστηρίξεως εις τον ηλεκτρολογικόν τομέα. 2.Συνιστώνται εις το δια της παρ. 1 του παρόντος ιδρυόμενον Ηλεκτροτεχνείον αι κάτωθι θέσεις προσωπικού: Ι.Μόνιμοι θέσεις. Κλάδος ΑΤ5 Ηλεκτρολόγων Μηχανικών. Μία θέσις επί βαθμοίς 8ω-4ω. Κλάδος ΑΡ3 Ηλεκτρολόγων – Μηχανικών 2 θέσεις επί βαθμοίς 9ω-6ω. ΙΙ.Θέσεις προσωπικού επί συμβάσει ιδιωτικού δικαίου αορίστου χρόνου, διεπόμεναι υπό των διατάξεων των Δ/των 385/1969 και 1198/1972. Μία θέσις Εργοδηγού. 3 θέσεις Τεχνιτών Ηλεκτρολόγων. 3.Συνιστώνται εις το Μηχανουργικόν Κέντρον της Πολυτεχνικής Σχολής του Πανεπιστημίου Πατρών αι κάτωθι θέσεις προσωπικού: Ι.Μόνιμοι θέσεις. Κλάδος ΑΤ6 Μηχανολόγων Μηχανικών. Μία θέσις επί βαθμοίς 8ω-4ω. Κλάδος ΑΡ4 Μηχανολόγου Υπομηχανικού. Μία θέσις επί βαθμοίς 9ω-6ω. Κλάδος ΜΕ6 Σχεδιαστών. Μία θέσις επί βαθμοίς 10ω-6ω. ΙΙ.Θέσεις προσωπικού επί συμβάσει ιδιωτικού δικαίου αορίστου χρόνου, διεπόμεναι υπό των διατάξεων των Ν.Δ. 385/1969 και 1198/1972. Μία θέσις Εργοδηγού. 5 θέσεις Τεχνικών Μηχανολόγων. 4.Ως ειδικά τυπικά προσόντα διορισμού εις τας δια των παρ. 2 και 3 του παρόντος άρθρου συνιστωμένας θέσεις ορίζονται : Δια τας θέσεις Μηχανολόγου και Ηλεκτρολόγου Μηχανικού δίπλωμα αντιστοίχου ειδικότητος του Ε.Μ.Π. Πολυτεχνείου, ή πτυχίου αντιστοίχου τμήματος Πολυτεχνικής Σχολής ημεδαπού Πανεπιστημίου ή ισότιμον πτυχίον Σχολής της αλλοδαπής και άδεια ασκήσεως του επαγγέλματος. Δια τας θέσεις Μηχανολόγων και Ηλεκτρολόγων Υπομηχανικών πτυχίον Ανωτέρας Δημοσίας Τεχνικής Σχολής ειδικότητος Μηχανολόγου ή Ηλεκτρολόγου Υπομηχανικού ή ανεγνωρισμένης ως ισοτίμου τοιαύτης αναλόγου ειδικότητος. Δια τας θέσεις Σχεδιαστού πτυχίον ανεγνωρισμένης Δημοσίας Μέσης Σχολής Σχεδιαστών ή άλλης ισοτίμου Σχολής και εμπειρία προσηκόντως αποδεικνυομένη. Διά τας θέσεις Εργοδηγών πτυχίον ανεγνωρισμένης Δημοσίας Μέσης Τεχνικής Σχολής αντιστοίχου ειδικότητος ή άλλης ισοτίμου Σχολής και εμπειρία προσηκόντως αποδεικνυομένη. Δια τας θέσεις Τεχνικών Ηλεκτρολόγων και Μηχανολόγων πτυχίον ανεγνωρισμένης δημοσίας Μέσης Σχολής αντιστοίχου ειδικότητος ή άλλης ισοτίμου Σχολής και εμπειρία προσηκόντως αποδεικνυομένη. Άρθρ.3.-Συνιστώνται εις την Πολυτεχνικήν και Φυσικομαθηματικήν Σχολήν του Πανεπιστημίου Πατρών ανά 4 θέσεις Παρασκευαστών. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. (Μετά τη σελ. 628, 410) Σελ. 628,411 Τεύχος 675 – Σελ. 33 Πολυτεχνική Σχολή Παν/μίου Πατρών 31.Ζ.γ.30-31 82 31.Ζ.γ.31 Πολυτεχνική Σχολή Παν/μίου Πατρών 83 